PIONIR I – PRVA POMOČ

***VLOGA IN ORGANIZIRANOST PRVE POMOČI IN NUJNE MEDICINSKE POMOČI***

|  |  |  |
| --- | --- | --- |
|  | *TEORIJA* | *PRAKSA* |
| ***Pomen in naloge prve pomoči*** | Pomen: pomoč osebi, ki se poškoduje ali nenadoma zboli na kraju nesreči ter čimprej po dogodku. Nudi jo lahko kdorkoli, ki zna. Pri tem uporabimo opremo, ki jo imamo na voljo (obliži, opornice, gaze…) Prvo pomoč nudimo do prihoda reševalcev. |  |
| Naloge:   * Ohraniti poškodovanega ali obolelega pri življenju oz. poskrbeti, da se mu poškodba/bolezen ne poslabša * Obvestiti nujno medicinsko pomoč (na številko 112) |  |
| ***Razlika med prvo in nujno medicinsko pomočjo*** | Prvo pomoč lahko nudi kdorkoli (na kraju nesreče), nujno medicinsko pomoč pa nudijo osebe, ki so za to izobražene in imajo na voljo strokovne pripomočke. |  |

***NUDENJE PRVE IN NUJNE MEDICINSKE POMOČI***

|  |  |  |
| --- | --- | --- |
|  | *TEORIJA* | *PRAKSA* |
| ***Klic na 112*** | Ko kličemo na številko 112 mirno odgovarjamo na vprašanja, ki nam jih postavi zaposlen v klicnem centru. Pri tem povemo:   * kdo kliče (naše ime in priimek, tudi telefonsko številko); * kaj se zgodilo; * kje se je dogodek zgodil (kraj, naslov); * koliko oseb potrebuje pomoč; * v kakšnem stanju so poškodovani oz. oboleli (stanje zavesti, hujše poškodbe…). |  |
| ***Pravilen pristop na kraj intervencije s stališča nudenja prve pomoči*** | Preden pristopimo k poškodovancu, preverimo ali je VARNO. Pri tem smo pozorni na (imamo v mislih najpogostejše nesreče, ki se lahko zgodijo otroku in pri katerih lahko pomaga otrok oz. nesreče, na katere pogosto opozarjamo otroke):   * promet (da nas ne povozi avto, kolo…) * da tudi nam ne spodrsne (npr. če je nekdo padel po stopnicah, na spolzkih tleh…) * teren (npr. zvin gležnja v gozdu...) * itd. | Otrok zagleda poškodovanca. Glede na to, kakšen scenarij smo pripravili, preveri, ali obstajajo kakšne nevarnosti zanj ali za poškodovanca. |
| ***Osnovne življenjske funkcije*** | * zavest (ali je poškodovani pri zavesti ali ne – pri najmlajših lahko poenostavimo, ali se z nami pogovarja oz. ali jamra ali ne) * dihanje (ali oseba diha ali ne) * srčni utrip (ali ga začutimo ali ne) | Ko otrok varno pristopi k poškodovancu, poklekne k njemu, ga prime za ramena, rahlo strese in glasno ogovori. Ugotovi, da je poškodovanec pri zavesti, če se odzove (četudi le stoka) in da je nezavesten, če se ne odzove. |
| ***Oprema za nudenje prve pomoči*** | Komplet za PP v osebnem avtomobilu vsebuje:   * povoje, * sterilne gaze, * trikotno ruto, * rokavice, * zaščitno folijo za umetno dihanje (namen: se ne dotikamo neposredno poškodovančevih ust), * folijo za zaščito pred mrazom ali vročino (na eni strani srebrna, na drugi strani zlata) * škarje, * obliže. | Otrok našteje, kje je shranjena prva pomoč (lahko jo tudi poišče):   * doma (npr. v kopalnici, v dnevni sobi, v posebni omari), * v osebnem avtomobilu (komplet za PP v prtljažniku), * v gasilskem domu (torba za PNPM v vozilu, PP v omari…); |
| ***Spoznavanje pomena zunanjega avtomatskega defibrilatorja (AED)*** | Temeljni postopki oživljanja: izvajamo jih, ko je oseba nezavestna, se ne odziva in ne diha normalno (stisi srca in umetno dihanje). Pri tem lahko uporabimo AED. |  |
| Avtomatski defibrilator (AED): naprava, ki zazna zastoj srca pri človeku. Uporabljamo jo pri oživljanju osebe (poleg stisov prsnega koša in vpihov). |
| ***Tujki v dihalih*** | Pri LAŽJI ZAPORI osebo spodbujamo, da se odkašlja.  Če kašelj ne pomaga, vemo, da gre za TEŽJO ZAPORO dihalne poti. Če je oseba pri zavesti, jo PETKRAT udarimo po hrbtu in PETKRAT pritisnemo na trebuh. Če je oseba nezavestna, pokličemo 112 in izvajamo TPO. | Otrok spodbuja osebo z zaporo dihalne poti h kašlju. Če kašelj ne pomaga, ve, da gre za težjo zaporo. |
| ***Rane*** | Najpogostejše vrste ran (s katerimi se srečujejo otroci):   * PRASKE nastanejo, če se opraskamo. * UREZNINE nastanejo, če se urežemo (npr. z nožem, listom papirja…) * VBODNINE običajno nastanejo pri poškodbi z žeblji, iglami itd. * UGRIZNINE nastanejo pri ugrizu (običajno živali). | Otrok zna na majhno rano namestiti obliž. Pri tem je pozoren na higieno rok in da se ne dotakne blazine, ki jo položimo na rano. |
| ***Opekline*** | Opekline so poškodbe, ki nastanejo za stika z ognjem (vročino), električnim tokom ali snovjo, ki lahko razje kožo. | Otrok ve, da lažje opekline hladimo s hladno vodo. Pri manjših opeklinah lahko uporabimo opeklinski obliž. |